钦定古今图书集成/明伦汇编/氏族典/第153卷 > 袁宗儒
## 钦定古今图书集成/明伦汇编/氏族典/第153卷 > 袁宗儒

按《明外史齐之鸾传》：“袁宗儒，字醇夫，雄县人。正德三
年进士，授御史。十二年冬，帝在大同，以郊祀将回銮，
既而复止。宗儒率同官力谏，擢大理寺丞。嘉靖三年，
争大礼，廷杖。历官右佥都御史，巡抚贵州。吏部尚书
桂萼议宗儒改调，遂解职归。未几，起郧阳，改山东。坐
属吏赈饥无术，不能觉察，罢免。以荐，起左副都御史”，
扈跸承天。还京，卒。